Opažamo, da nekateri duhovniki svojim župljanom, ki na mnogih področjih župnijskega življenja žrtvujejo veliko svojega časa, znanja in naporov, želijo podariti pozornostne nagrade. Župljani namreč svoje delo opravljajo prostovoljno in zanj ne pričakujejo plačila. Darilni bon za seminar, ki se ga udeležita oba, mož in žena, je zelo primerna nagrada. Večkrat smo slišali, kako so zakonci svojemu župniku za tako odločitev hvaležni, saj na temeljnem seminarju obnovijo svoje poročne obljube, se vrnejo domov vneti za delo in sodelovanje v župnijskem občestvu. Neredko prav ti zakonci sprožijo pobudo za ustanovitev nove zakonske skupine in pri organizaciji zelo zavzeto sodelujejo.